TRUE ออกหุ้นกู้ TUC ดอกเบี้ยสูง 3.75% เปิดจองซื้อ พ.ค.นี้
TRUE เตรียมออกหุ้นกู้ TUC จำนวน 3 ชุด อายุหุ้นกู้ตั้งแต่ 2 ปี ถึง 4 ปี ชูอัตราดอกเบี้ยคงที่ 2.85% ถึง 3.75% ต่อปี คาดว่าจะเปิดให้จองซื้อกลางเดือนพ.ค.65 โชว์เรทติ้ง BBB+ แนวโน้ม “คงที่”
TRUE เตรียมออกหุ้นกู้ TUC จำนวน 3 ชุด อายุหุ้นกู้ตั้งแต่ 2 ปี ถึง 4 ปี ชูอัตราดอกเบี้ยคงที่ 2.85% ถึง 3.75% ต่อปี คาดว่าจะเปิดให้จองซื้อกลางเดือนพ.ค.65 โชว์เรทติ้ง BBB+ แนวโน้ม “คงที่”
25 เม.ย. 2565

นางสาวยุภา ลีวงศ์เจริญ หัวหน้าคณะผู้บริหารกลุ่มด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า กลุ่มทรู เดินหน้ายกระดับโครงสร้างพื้นฐานโทรคมนาคมดิจิทัลอย่างต่อเนื่อง มุ่งสู่การเป็นเทคคอมปานี พร้อมพัฒนาเครือข่ายอัจฉริยะทรู 5G ที่เร็ว ครบ แรงล้ำ นำไปสู่การพลิกโฉมทุกมิติการใช้ชีวิต
รวมทั้งภาคธุรกิจในทุกอุตสาหกรรม เพื่อร่วมขับเคลื่อนเศรษฐกิจและสังคม โดยบริษัทฯ อยู่ระหว่างการยื่นแบบแสดงรายการข้อมูลการเสนอขายหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)  เพื่อออกหุ้นกู้ บริษัท ทรู มูฟ เอช ยูนิเวอร์แซล คอมมิวนิเคชั่น จำกัด หรือ TUC ครั้งที่ 1/2565 เสนอขายนักลงทุนสถาบันและนักลงทุนรายใหญ่
โดยจะนำเงินที่ได้จากการขายหุ้นกู้ครั้งนี้ไปใช้ชำระคืนเงินกู้ยืมของสถาบันการเงินและหุ้นกู้ที่จะครบกำหนดไถ่ถอน และใช้เป็นเงินทุนหมุนเวียนบางส่วน โดยหุ้นกู้และบริษัทได้รับการจัดอันดับความน่าเชื่อถือที่ระดับ BBB+ และมีแนวโน้มเครดิต “คงที่” จากบริษัท ทริสเรทติ้ง จำกัด เมื่อวันที่ 30 มีนาคม 2565 ทั้งนี้ คาดว่า สำนักงาน ก.ล.ต. จะประกาศให้แบบแสดงรายการข้อมูลและร่างหนังสือชี้ชวนมีผลใช้บังคับในช่วงกลางเดือนพฤษภาคม 2565
สำหรับหุ้นกู้ TUC ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ จ่ายดอกเบี้ยทุก 3 เดือนตลอดอายุหุ้นกู้ คาดว่าจะเปิดให้ผู้ลงทุนสถาบันและ/หรือผู้ลงทุนรายใหญ่จองซื้อและขอรับหนังสือชี้ชวนได้ราวกลางเดือนพฤษภาคม 2565 กำหนดมูลค่าจองซื้อขั้นต่ำ 100,000 บาท และทวีคูณครั้งละ 100,000 บาท จำนวน 3 ชุด ดังนี้
โดยผู้สนใจสามารถศึกษารายละเอียดเพิ่มเติมได้จากแบบแสดงรายการข้อมูลการเสนอขายตราสารหนี้และร่างหนังสือชี้ชวนที่ www.sec.or.th  หรือ สอบถามรายละเอียดเพิ่มเติมได้ที่ ผู้จัดการการจัดจำหน่ายหุ้นกู้ 5 แห่ง ได้แก่
ธนาคารกรุงเทพ จำกัด (มหาชน) ทุกสาขา (ยกเว้นสาขาไมโคร) หรือ โทร. 1333 หรือจองซื้อทางออนไลน์ผ่าน Bualuang mBanking
ธนาคารกสิกรไทย จำกัด (มหาชน) โทร. 028888888 กด 819 โดยบุคคลธรรมดาจองซื้อทางออนไลน์ผ่านhttps://www.kasikornbank.com/kmyinvest (ยกเว้นบุคคลสัญชาติต่างด้าว และนิติบุคคล สามารถจองซื้อผ่านสำนักงานใหญ่และสาขา)
ธนาคารไทยพาณิชย์ จำกัด (มหาชน) ทุกสาขา หรือ โทร. 027776784
ธนาคารซีไอเอ็มบี ไทย จำกัด (มหาชน) ทุกสาขา หรือ โทร. 026267777 หรือจองซื้อทางออนไลน์ผ่าน แอป CIMB Thai Digital Banking
บริษัทหลักทรัพย์ เกียรตินาคินภัทร จำกัด (มหาชน) (รวมถึง ธนาคารเกียรตินาคินภัทร จำกัด (มหาชน) ในฐานะหน่วยงานขาย) โทร. 021655555